Diari Oficial de la Generalitat Valenciana


Sumari del DOGV 9848, del 14-05-2024 (2024/4290)

Extracte de la Resolució de 8 de maig de 2024, de la presidenta de l'Institut Valencià de Competitivitat Empresarial (IVACE), per la qual es convoquen ajudes destinades al foment d'instal·lacions d'autoconsum d'energia elèctrica en règim de comunitats d'energies renovables, amb càrrec al pressupost de l'exercici 2024, amb finançament de la Unió Europea a través del Fons Europeu de Desenvolupament Regional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9848

Data del DOGV
:   14-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4290


Organisme emissor
:   Institut Valencià de Competitivitat Empresarial

Tipus de document
:   Extracte

Extracte de la Resolució de 8 de maig de 2024, de la presidenta de l'Institut Valencià de Competitivitat Empresarial (IVACE), per la qual es convoquen ajudes destinades al foment d'instal·lacions d'autoconsum d'energia elèctrica en règim de comunitats d'energies renovables, amb càrrec al pressupost de l'exercici 2024, amb finançament de la Unió Europea a través del Fons Europeu de Desenvolupament Regional. [2024/4290]  
  
BDNS (Identif.): 760235  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/760235)  
i en la pàgina web de l'IVACE:  
http://www.ivace.es  
  
Primer. Entitats beneficiàries  
Qualsevol comunitat d'energies renovables o comunitat energètica, entitats de gestió i modernització de les àrees industrials, ajuntaments, associacions veïnals, comunitats de regants, així com les comunitats de propietaris en les quals participen com a mínim cinc consumidors d'energia elèctrica amb les excepcions indicades en la convocatoria.  
  
  
Segon. Objecte.  
Ajudes per a l'impuls d'instal·lacions d'autoconsum d'energía eléctrica en régimen de comunitats energètiques, amb càrrec al pressupost de l'IVACE de l'exercici 2024.  
Les actuacions apoyables són les instal·lacions d'autoconsum energia elèctrica a partir d'energies renovables o energies residuals en règim de comunitats d'energies renovables, en qualsevol de les modalitats previstes en l'article 9 de la Llei 24/2013, de 26 de desembre, del Sector Elèctric. Aquestes instal·lacions podran incorporar equips de millora de gestió i optimització de les pròpies instal·lacions de generació.  
  
  
Tercer. Bases reguladores.  
Orde 19/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE) en matèria d'energies renovables i biocarburants (DOGV núm. 7903, de 25 d'octubre de 2016).  
  
Quart. Quantia  
El pressupost total de la convocatòria serà de 5.000.000 euros.   
Les ajudes tenen la consideració de subvenció i una intensitat de fins al 45% del cost subvencionable del projecte. No obstant això, la intensitat d'ajuda podrà incrementar-se en fins a 10 punts percentuals per a les ajudes a les mitjanes empreses i en fins a 20 punts percentuals per a les ajudes a les xicotetes empreses, ajuntaments, entitats públiques i entitats i institucions sense ànim de lucre respecte de les seues activitats no econòmiques.  
La quantia màxima subvencionable per projecte no podrà excedir els 200.000 euros.  
  
Cinqué. Termini de presentació de les sol·licituds  
El termini de presentació de sol·licituds s'iniciarà l'endemà al de la publicació de l'extracte de la present convocatòria en el Diari Oficial de la Generalitat Valenciana (DOGV) i finalitzarà el 28 de juny de 2024 a les 23.59:59 hores.  
  
Sisé. Altres dades  
1. Sol·licituds: per via telemàtica d'acord al model normalitzat disponible en la pàgina web .  
2. Documentació: la prevista en l'article 7 de la convocatòria.  
3. Només es consideraran apoyables els projectes i/o instal·lacions noves i que estiguen constituïdes per equips nous i sense ús previ.  
4. El projecte objecte de subvenció haurà de trobar-se dins del territori de la Comunitat Valenciana.   
5. Perquè un projecte puga ser aprovat, haurà de tindre una puntuació mínima de 40 punts.  
6. Forma de justificació: en els termes que preveu l'article 13 de la convocatòria. Els projectes hauran d'iniciar-se després de la data de presentació de la sol·licitud de l'ajuda, de manera que els justificants de gasto i pagament deuran de ser de data posterior a la mateixa.  
  
  
València, 8 de maig de 2024.- La presidenta de l'IVACE: Nuria Montes de Diego.